उत्तर प्रदेश के इस मशहूर शहर में बन रहा फ्रेट विलेज माल ढुलाई और परिवहन क्षेत्र की सूरत ही बदल देगा। 170 करोड़ रुपये के निवेश वाली यह परियोजना अनूठी इसलिए है क्योंकि इसमें परिवहन के विभिन्न तरीके यानी जल, थल, नभ से परिवहन एक ही जगह उपलब्ध होंगे। जहाजरानी मंत्रालय के एक अधिकारी ने कहा, 'फ्रेट विलेज पूरे यूरोप में फैले हुए हैं और यह भी उन्हीं की तर्ज पर है। इस परियोजना के लिए विश्व बैंक से वित्तीय सहायता मिलेगी।'